סבסטיאן קל

סבסטיאן ולטר קל (בגרמנית: Sebastian Kehl; נולד ב-13 בפברואר 1980 בפולדה, הסן, גרמניה המערבית) הוא כדורגלן עבר גרמני ששיחק בעמדת הקשר האחורי בעיקר בקבוצת בורוסיה דורטמונד, בה שימש קפטן, ובנבחרת גרמניה.

קריירה

קריירת מועדונים 
קל נולד בפולדה שבמדינת הסן במערב גרמניה בשנת 1980. שיחק בקבוצה המקומית בורוסיה פולדה עד גיל 16, אז עבר לקבוצת הנוער של הנובר 96 כאשר היו בבונדסליגה השנייה. קל היה שחקן הנובר במשך 4 שנים, שיחק ב-32 משחקים וכבש 2 שערים.

הוא עבר לפרייבורג בעונת  ושותף ב-25 משחקי ליגה בעונתו הראשונה; הוא תרם להישגי הקבוצה, שהגיעה למקום השישי בבונדסליגה והשיגה כרטיס להשתתפות בגביע אופ"א.

לאחר 40 הופעות ו-4 שערים בפרייבורג, קיבל קל בעונת 2001 הצעות מבאיירן מינכן ובורוסיה דורטמונד. באיירן שילמה כבר 1.5 מיליון מארק גרמני אך הכסף הוחזר על ידי פרייבורג בעקבות רצונו של השחקן לעבור לדורטמונד, שרכשה את כרטיסו תמורת 3.2 מיליון יורו; באיירן איימה בצעדים משפטיים על התפנית, אבל לבסוף קל עבר לדורטמונד.

עם השנים הפך קל לשחקן מרכזי בקבוצה, ואף קיבל את סרט הקפטן, עד שיורגן קלופ הביא לקבוצה את סוון בנדר ואילקאיי גונדוגאן, שלאחר זמן מה תפסו את מקומו בהרכב הקבוצה. קל היה שותף במסע הקבוצה בליגת האלופות בעונת  ובהעפלתה לגמר מול באיירן מינכן. לקראת עונת 2014/2015 פרש מתפקיד קפטן הקבוצה, והתפקיד הועבר למאטס הומלס. בתום עונה זו, פרש קל ממשחק פעיל.

נבחרת גרמניה 
קל ערך את הופעת הבכורה שלו בנבחרת גרמניה ב-29 במאי 2001, במשחקה מול נבחרת סלובקיה. הוא ערך 31 הופעות בנבחרת, וכבש 3 שערים.

קל נמנה עם סגל הנבחרת והשתתף במשחקים במונדיאל 2002, יורו 2004 ומונדיאל 2006 שאירחה גרמניה.

קישורים חיצוניים 

 

 הדף של סבסטיאן קל, באתר פייסבוק

הערות שוליים 

גרמנים שנולדו ב-1980
פולדה: אישים
כדורגלנים גרמנים
קשרי כדורגל גרמנים
כדורגלני הנובר 96
כדורגלני פרייבורג
כדורגלני בורוסיה דורטמונד
כדורגלני נבחרת גרמניה
כדורגלני מונדיאל 2002
כדורגלני יורו 2004
כדורגלני מונדיאל 2006